SKRIFTLIG FORESPOERGSEL E-1727/97 af Abdelkader Mohamed Ali (GUE/NGL) til Kommissionen (23. maj 1997)

Om: Restitutioner for maelkeprodukter til Ceuta og Melilla

Kommissionen har i forbindelse med gennemfoerelsen af Uruguay-rundens aftaler vedroerende maelkesektoren og saerlig i forbindelse med nedskaeringen i maengden af maelkeprodukter, der eksporteres med tilskud, truffet forskellige foranstaltninger, som isaer kan maerkes i Ceuta og Melilla. Den 14. marts 1996 afskaffedes restitutionerne til eksporten af ost til Ceuta og Melilla. Denne eksport andrager omkring 4.000 tons om aaret. Maengden er ubetydelig, hvis den sammenlignes med det samlede kontingent, men den er af afgoerende betydning for disse byer. Den 23. januar 1997 blev restitutionerne til eksporten af maelk skaaret ned med 30%. Da det drejer sig om et ernaeringsmaessigt basalt produkt, kan man ikke forvente, at maengden af maelk, der sendes til Ceuta og Melilla, vil gaa ned som foelge af denne nedskaering og dermed bidrage til at skaere ned paa den maengde, der eksporteres med tilskud. Denne nedskaering vil imidlertid helt sikkert betyde en fordyrelse af et livsvigtigt produkt, som skal laegges til den allerede skete fordyrelse af ostene. Disse fordyrelser vil faa stor betydning, da det drejer sig om omraader med lav koebekraft og problemer med at skaffe forsyninger fra andre markeder end faellesskabsmarkederne.

1. Mener Kommissionen, at den ringe maengde ost, der eksporteres til Ceuta og Melilla, og det ringe bidrag til gennemfoerelsen af Uruguay-rundens maal, som afskaffelsen af restitutionerne til den yder, kan kompensere for den skade, der paafoeres forbrugerne i disse omraader?

2. Mener Kommissionen, at nedskaeringen af restitutionerne til eksporten af maelk til Ceuta og Melilla vil betyde en nedgang for de leverancer, der sendes dertil med tilskud, og at det vil betyde en lettelse for det samlede kontingent?

3. Mener Kommissionen ikke, at det nu, i betragtning af at der ikke med hensyn til GATT-forpligtelserne vil vaere saerlig store problemer forbundet med at genindfoere restitutionerne for maelk og maelkeprodukter til Ceuta og Melilla, og i betragtning af disse byers saerlige oekonomiske og sociale situation samt det faktum, at maelk og maelkeprodukter anses for at vaere livsvigtige produkter, er paa tide at genindfoere restitutionerne for maelk og maelkeprodukter til Ceuta og Melilla?

Svar afgivet paa Kommissionens vegne af Franz Fischler (1. juli 1997)

1. AEndringerne af eksportrestitutionerne faar foelger for mejerisektorens forskellige led lige fra EF-maelkeproducenten i den ene ende til forbrugerne i tredjelande i den anden ende. Justeringer af marginer og priser, som disse aendringer indebaerer, er ikke begraenset til én gruppe i mejerisektoren.

Selv om osteeksporten til Ceuta og Melilla kan forekomme forholdsvis lille i sammenligning med den samlede EF-ostemaengde, der eksporteres med stoette, udgoer den en betydelig del af den nedsaettelse af den aarlige maengde, der er paakraevet for at overholde lofterne i Den Almindelige Overenskomst om Told og Udenrigshandel (GATT). Kommissionen mener derfor, at afskaffelsen af eksportrestitutioner for Ceuta og Melilla udgoer et betydeligt bidrag til at naa Uruguay-rundens maal.

2. Kommissionen mener ikke, at nedsaettelsen af eksportrestitutionerne for konsummaelk vil medfoere en betydelig nedgang i eksporten af disse produkter til Ceuta og Melilla, men vil lette presset paa ansoegninger om eksportlicenser for andre mejeriprodukter. EF's eksport til Ceuta og Melilla androg i 1996 ca. 20 000 t.

3. Kommissionen har aldrig ment, at dens politik for eksportrestitutioner har en social funktion. Den erindrer ogsaa om, at den gradvise nedsaettelse af eksportstoette (paa verdensplan), der blev aftalt under Uruguay-runden, vil give forbrugerne betydelige fordele. Den fastholder derfor sit standpunkt om, at eksportrestitutionerne for ost og maelk til Ceuta og Melilla skal forblive uaendret ligesom for visse andre lande.